הנסיעה למחנה האומנויות הייתה עבורנו הזדמנות להתנתק מסביבת הלימודים העמוסה והמלחיצה ולנסוע צפונה במשך שעתיים לקיבוץ הגעתון בו מתקיים כל מפעל הלהקה. מהרגע שהגענו נשאבנו לבועה הקטנה בה מנהלים החיים בקיבוץ שגרת חיים הסובבת כולה סביב עולם המחול.

מהר מאוד גילינו עד כמה אינטנסיביים חייו של רקדן הם, אם זה בשיעור רפרטואר עם אחד מרקדני הלהקה בו למדנו קטע מתוך היצירה "חסר השלם",בשיעורי המודרני שהעבירו לנו רקדנים שונים מהלהקה, או דרך צפייה מהשורה הראשונה בחזרה שביצעו הרקדנים אשר אפשרה לנו לראות מקרוב כל שריר שנע בכל תנועה,כל טיפת זיעה ולהרגיש כל נשימה.

ניהלנו שיחה פנים מול פנים עם האדם שעומד בליבה של הלקה והמוח מאחורי יצירותיה, הכוריאוגרף רמי באר אשר נתנה לנו השראה ונקודת מבט חדשה ככוריאוגרפיות ושיחה נוספת עם רקדן הרוקד בלהקה מזה 10 שנים בה קיבלנו תשובות לשאלות המעסיקות את כולנו בשנתנו האחרונה בנוגע לשילוב המחול הלימודים והצבא.

לצד העבודה הקשה החוויה כולה הייתה מלווה בצחוק והנאה. בין כל שיעור ושיעור כשישבנו המגמה כולה, אכלנו וצחקנו ביחד,בערב בשיעור תיפוף גוף שהעבירה לנו רקדנית מלהקת המחול שקטק ובפעילות שארגנו אנחנו, בנות מגמת י"ב שכללה חיקויים של המורים במגמה ופעילויות כמו חבילה עוברת שאפשרו לבנות משלושת השכבות להכיר אחת את השנייה ולהתגבש על בסיס האהבה המשותפת למחול וההשתייכות למגמת המחול בתיכון היובל.

החוויה הבלתי נשכחת הזו התאפשרה הודות לעבודתה הקשה של אישה אחת וזו ורדית אשר יצרה בסופו של דבר את מחנה האומנויות הטוב ביותר שיכולנו לבקש.היא דאגה לאתגר אותנו בשיעורים קשים, לחשוף אותנו לאנשים העומדים בלב הלהקה ובמקביל ידעה גם לתת לנו זמן רק להיות ביחד,לנוח,להתגבש כמגמה וליצור עוד זיכרונות שכולנו נזכור משנתנו האחרונה בתיכון.

כל אחת לקחה מהחוויה משהו אישי לה אך מעל הכול הזכירה לכולנו למה אנחנו אוהבות לרקוד ואת תחושת החופש המצויה במחול ומובהקת שם במיוחד בנופים הירוקים הנשקפים מחלונות הזכוכית הגדולים של הסטודיו ובשפה התנועתית הייחודית ללהקה. החוויה הזו הייתה עבורנו טעימה מחייו של רקדן בלהקה,חלום שמרחף מעל כולנו ונראה לעיתים כל כך רחוק ובלתי מושג,הפכה אותו למציאותי ודרבנה אותנו לעבוד קשה עוד יותר כדי להשיגו.